b'\n_START_ARTICLE_\n\xc5\xa0okei Macujis\n_START_SECTION_\nBiografija\n_START_PARAGRAPH_\n\xc5\xa0okei (Akijo\xc5\xa1i) Matsui prad\xc4\x97jo Kyoku\xc5\xa1in treniruotis b\xc5\xabdamas 13 met\xc5\xb3. 1976\xc2\xa0m. jis \xc4\xafstojo \xc4\xaf Kita Nagare-Yama Dojo, kuris yra Chiba prefekt\xc5\xabroje, ir per daugiau nei vienerius metus pasiek\xc4\x97 juod\xc4\x85 dir\xc5\xbe\xc4\x85. 1980\xc2\xa0m. b\xc5\xabdamas vos 17 met\xc5\xb3 Matsui i\xc5\xa1kovojo 4 viet\xc4\x85 atvirose Japonijos karat\xc4\x97 var\xc5\xbeybose. Po kurio laiko jis tapo auk\xc5\xa1\xc4\x8diausiu treneriu internacionalin\xc4\x97je Kyokushin mokykloje, kuri yra Tokijuje, vadinamame Honbu-Dojo._NEWLINE_1981 ir 1982\xc2\xa0m. Matsui u\xc5\xbe\xc4\x97m\xc4\x97 3 viet\xc4\x85 atvirose Japonijos karat\xc4\x97 var\xc5\xbeybose. Per 3 pasaulio karat\xc4\x97 var\xc5\xbeybas jis u\xc5\xbe\xc4\x97m\xc4\x97 taip pat 3 viet\xc4\x85 ir tapo \xc5\xbeinomas d\xc4\x97l savo stebinan\xc4\x8dios kovin\xc4\x97s dvasios, savo j\xc4\x97gos bei i\xc5\xa1tverm\xc4\x97s. Per kitus dvejus metus, 1985 ir 1986\xc2\xa0m., jis laim\xc4\x97jo abu atvirus Japonijos karat\xc4\x97 \xc4\x8dempionatus ir i\xc5\xa1laik\xc4\x97 pat\xc4\xaf sunkiausi\xc4\x85 Kyokushin test\xc4\x85, vadinam\xc4\x85 Hyakunin-Kumite (100 kovotoj\xc5\xb3 kova) per rekordi\xc5\xa1kai trump\xc4\x85 laik\xc4\x85. Japonijoje jis buvo \xc5\xbeinomas kaip \xc5\xbemogus turintis neprilygstam\xc4\x85 talent\xc4\x85, kaip \xc5\xbemogus, kuris yra nepakartojamas. Taip jis tapo 1987\xc2\xa0m. pa\xc4\x8diu vis\xc5\xb3 laik\xc5\xb3 jauniausiu karat\xc4\x97 pasaulio \xc4\x8dempionu. 1992\xc2\xa0m. Matsui atidar\xc4\x97 savo nuosav\xc4\x85 mokykl\xc4\x85 Asakusa rajone, Tokijuje, o Sosai Mas Oyama j\xc4\xaf titulavo ten esan\xc4\x8dio karat\xc4\x97 skyriaus pirmininku.\n_START_SECTION_\nVeikla\n_START_PARAGRAPH_\n1994 metais bir\xc5\xbeelio 26 mirus Sosai Mas Oyamai, visos organizacijos vald\xc5\xbeia buvo perleista \xc5\xa0okei Matsui, kuris nuo dabar tapo organizacijos Kancho (pimininkas). Po \xc4\xafk\xc5\xabr\xc4\x97jo mirties nepaisydamas jam prie\xc5\xa1i\xc5\xa1k\xc5\xb3 parei\xc5\xa1kim\xc5\xb3 d\xc4\x97l pasivadinimo Kancho, Matsui sureng\xc4\x97 t\xc5\xb3 pa\xc4\x8di\xc5\xb3 met\xc5\xb3 liepos m\xc4\x97nes\xc4\xaf 11 Japonijos vis\xc5\xb3 svorio kategorij\xc5\xb3 turnyr\xc4\x85, o po to dar ir atviras Japonijos karat\xc4\x97 var\xc5\xbeybas, kurias gyvai steb\xc4\x97jo apie 16 t\xc5\xabkst. \xc5\xbemoni\xc5\xb3. Sekan\xc4\x8diais metais jis organizavo labai s\xc4\x97kming\xc4\x85 6 atvir\xc4\x85 pasaulio karat\xc4\x97 \xc4\x8dempionat\xc4\x85, kuriame dalyvavo 168 kovotojai i\xc5\xa1 viso pasaulio, o 25 t\xc5\xabkst. \xc5\xbeiurov\xc5\xb3 sek\xc4\x97 rengin\xc4\xaf._NEWLINE_Per de\xc5\xa1imt\xc4\xaf met\xc5\xb3 nuo to kai jis per\xc4\x97m\xc4\x97 IKO (International Kyokushinkaikan Organisation) pirmininko pareigas, jis suplanavo bei sureng\xc4\x97 ne vien\xc4\x85, bet tris naujus turnyrus: pasaulio vyr\xc5\xb3 karat\xc4\x97 \xc4\x8dempionat\xc4\x85, pasaulio moter\xc5\xb3 karat\xc4\x97 \xc5\xbeemionat\xc4\x85 ir pasaulio \xc4\x8demionat\xc4\x85 su svorio klas\xc4\x97mis, kuriais jis toliau platino Mas Oyamos sukurtus idealus ir ved\xc4\x97 Kyokushin \xc4\xaf ateit\xc4\xaf._NEWLINE_\xc5\xa0iuo metu internationalin\xc4\x97 karat\xc4\x97 organizacija turi daugiau nei 12 milijon\xc5\xb3 nari\xc5\xb3 125 \xc5\xa1alyse. Tuo metu kai jis i\xc5\xa1 Honbu r\xc5\xabpinasi organizacijos veikla, Kancho Matsui keliauja taip pat per \xc4\xafvairiausias ma\xc5\xbeesnes organizacijas. Kiekvienais metais besilankydamas \xc4\xafvairiose \xc5\xa1alyse bei kult\xc5\xabrose visame pasaulyje jis ir toliau tesia Mas Oyama misij\xc4\x85 ir mokina bei platina Kyokushin kelio tiesas.'